Likuma par plastmasu saturošiem izstrādājumiem

5. pielikums

**Vienreizlietojami plastmasu saturošie izstrādājumi, kam piemēro ražotāja paplašinātās atbildības sistēmu**

1. Plastmasu saturošie iepakojuma veidi:

1.1. pārtikas iepakojums, piemēram, ēdiena trauki ar vāciņu vai bez tā, kas:

1.1.1. paredzēts tūlītējam patēriņam vai nu uz vietas, vai līdzņemšanai;

1.1.2. parasti tiek patērēts no iepakojuma trauka; un

1.1.3. gatavs patērēšanai bez tālākas sagatavošanas, piemēram, cepšanas, vārīšanas vai sildīšanas, tostarp pārtikas tara, ko izmanto ātrajām uzkodām vai citam ēdienam, kas gatavs tūlītējam patēriņam, izņemot dzērienu taru, šķīvjus un pārtiku saturošas paciņas un iesaiņojumus.

1.2. paciņas un iesaiņojumi no elastīga materiāla, kas paredzēti pārtikas tūlītējam patēriņam no šāda iesaiņojuma bez tālākas sagatavošanas;

1.3. dzērienu iepakojums ar ietilpību līdz trim litriem – trauki šķidrumiem, piemēram, dzērienu pudeles, to korķīši un vāciņi, dzērienu iepakojums no kompozītmateriāliem, to korķīši un vāciņi, izņemot dzērienu iepakojumu no stikla vai metāla, kam ir no plastmasas izgatavoti korķīši un vāciņi;

1.4. dzērienu glāzes un to vāki un vāciņi;

1.5. vieglās plastmasas iepirkumu maisiņi, kas atbilst Iepakojuma likuma 1. panta 10. punktam.

2. Citi plastmasu saturošie izstrādājumi:

2.1. mitrās salvetes (iepriekš samitrinātas salvetes personiskās higiēnas un mājsaimniecības vajadzībām);

2.2. baloni, izņemot rūpnieciskiem vai citiem profesionālas lietošanas mērķiem paredzētus balonus, kas netiek izplatīti patērētājiem;

2.3. tabakas izstrādājumi ar filtriem;

2.4. filtri, kas paredzēti lietošanai kopā ar tabakas izstrādājumiem.